Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 441/12/2202	Galanta, 23.10.2013
EEČ : 2-17-332-2013

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 27.7.2012, spisová značka 3 Pv 441/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako matka a zákonná zástupkyňa mal. XXXXX, nar. XXXXX, trvale bytom XXXXX, L. XXXXX, prechodne bytom XXXXX, mal. XXXXX umožnila, aby sa vyhla povinnej školskej dochádzke v druhom polroku školského roka 2011/2012, čím za mesiace február až apríl 2012 vrátane, celkovo vymeškala 144 neospravedlnených vyučovacích hodín, teda si neplnila povinnosti vyplývajúce jej z pravidelnej a riadnej povinnej školskej dochádzky.

Uznesením prokurátora Okresnej prokuratúry Galanta zo dňa 27.7.2012, spisová značka 3 Pv 441/12/2202, bola určená obvinenej skúšobná doba v trvaní 12 mesiacov.
Odôvodnenie:
	 Uznesením prokurátorky Okresnej prokuratúry Galanta sp. zn. 3 Pv 441/12-5  zo dňa 20. júla 2012 bolo podľa § 216 ods. 1 Tr. por. podmienečne zastavené trestné stíhanie vedené proti obv. XXXXX za prečin ohrozovania mravnej výchovy mládeže podľa § 211 odsek 1 písmeno b) Trestného zákona, ktorého sa mala dopustiť na tom skutkovom základe, ako je to uvedené vo výrokovej časti tohto uznesenia. Uznesenie podľa § 216 ods. 1 Tr. por. nadobudlo právoplatnosť dňa 12.09.2012. 

Podľa § 216 ods. 2 Tr. por. bola obvinenej určená skúšobná doba na 12 mesiacov, ktorá jej uplynula dňom 12.09.2013. 
 
Po uplynutí skúšobnej doby bolo zisťované, či obvinená počas plynutia skúšobnej doby splnila podmienky uvedené v ustanovení § 217 ods. 1 Tr. por.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z odpisu registra trestov obvinenej vyplýva, že okrem podmienečného zastavenia trestného stíhania tunajšou prokuratúrou, obvinená v ňom nemá žiadny záznam, z miesta trvalého pobytu, nie je bližšie hodnotená. Zároveň bolo zistené, že obvinená počas plynutia skúšobnej doby nebol Obvodným úradom Galanta, odbor všeobecnej vnútornej správy ani iným príslušným orgánom prejednávaná za priestupok.

Vzhľadom na vyššie uvedené skutočnosti obvinená splnila všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

								JUDr. Hajnalka Lelkesová
							     prokurátorka okresnej prokuratúry

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hajnalka Lelkesová
prokurátorka